ผมเริ่มมีอาการเจ็บปวดอัณฑะข้างซ้ายขึ้นมาถึงท้องอย่างรุนแรงประมาณ 6-7 ชั่งโมง แล้วควรทำยังไงครับ
สวัสดีค่ะ อาการเจ็บปวดบริเวณอัณฑะ อาจมีสาเหตุจาก- อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์- อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้- ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ- เส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้- ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง- ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก-โรคผิวหนังบริเวณอัณฑะ อาจมีตุ่มหรือผื่นให้เห็นภายนอกได้แนะนำว่าถ้าเป็นอาการปวดมากแบบเฉียบพลัน ควรรีบไปรพ.เพื่อตรวจดู เพราะบางภาวะดังที่กล่าวมา เป็นอันตราย หากปล่อยทิ้งไว้ อาจทำให้อัณฑะขาดเลือดได้การดูแลตัวเอง งดการมีเพศสัมพันธ์และไม่ไปบีบหรือจับบริเวณที่ปวดบ่อยๆ กินยาแก้ปวดได้